open-index/open-wikipedia-markdown huggingface dataset:
Palass

**Palass** er en stor og påkostet bygning som vanligvis er bygget for kongelige, adelige eller andre personer med høy status og makt.

Selve ordet kommer fra det latinske navnet Palātium for Palatinerhøyden, en av de syv åsene i Roma. I Europa brukes begrepet også for å beskrive aristokratiets overdådige private residenser. Mange historiske palasser brukes nå til andre formål, som parlamenter, museer, hoteller eller kontorbygg. De preges av storslått arkitektur, store saler og haller, rikt utsmykket med kunst, skulpturer og fresker, hager og parker. Ordet brukes også noen ganger for å beskrive en overdådig dekorert bygning som brukes til offentlig underholdning eller utstillinger.

Palass tilsvarer på mange måter et slott, men et slott er opprinnelig en befestet bygning, bygget for forsvar og beskyttelse mot fiender. Derfor er Det kongelige slott i Oslo mer ett palass enn et slott, og på engelsk heter det *The Royal Palace* og ikke slott (castel).

Det finnes en spesiell variant av palasset som kalles palé, dette er altså ikke noe palass, men en større praktfull bygning (eller mindre palass om en vil) i bymiljø.

## Eksempel på utenlandske palass
*Kungliga slottet
*Arvefyrstens palass
*Axel Oxenstiernas palass
*Bondeska palasset
*Bååtska palatset
*Gustav Horns palats (Hornska palatset)
*Hessensteins palass
*Ryningska palatset
*Schering Rosenhanes palass
*Stenbocks palass
*von Rosenska palatset
*Wrangels palass
*Chaillotpalasset
*Buckingham Palace
*Den forbudte by
*Palazzo Barberini
*Palazzo Farnese
*Palazzo Venezia
*Palazzo dei Normanni
*Topkapipalasset
*Versailles
*Vinterpalasset

## Se også

* Slott
* Palé

## Referanser
Carlo Domenico del Carretto

** Carlo Domenico del  Carretto ** (født 1454, død 15. august 1514) var en av Den katolske kirkes kardinaler.

Han ble kreert til kardinal i desember 1505 av pave Julius IIs annet konsistorium, med *[[Santa Cecilia in Trastevere|Santa Cecilia]]* som tittelkirke.

## Eksterne lenker
* Biografi på The Cardinals of the Holy Roman Church
Fazio Santori

**Fazio Santori** (1447–1510) var en italiensk katolsk kardinal. Han var tilsluttet den romerske kurie og var også biskop av Cesena.

Han ble kreert til kardinal i desember 1505 av pave Julius IIs annet konsistorium.

## Referanser


## Eksterne lenker
* Biografi på The Cardinals of the Holy Roman Church
Bent Hamer

**Bent Hamer** (født 1956) er en norsk filmregissør, forfatter og produsent.

## Utdannelse
Hamer studerte filmteori og litteratur ved Stockholms universitet og Stockholms filmskole.

## Filmskaper
I tillegg til hans spillefilmer har han skrevet og vært instruktør for flere kortfilmer og dokumentarer.

### Spillefilmdebuten ''Eggs'' (1995)
Hans første langfilm *Eggs* fikk blant annet pris for beste nykommer på Cannes filmfestival og kritikerprisen på Toronto filmfestival i 1995.

### Norske kandidater til Oscar-nominasjoner
Filmen *[[Salmer fra kjøkkenet]]* ble utvalgt som det norske bidraget til Oscar for beste fremmedspråklige film i 2003 og *[[O'Horten]]*  i 2009, men ingen av dem ble nominert. I 2014 ble nok en av Hamers filmer valgt til å representere Norge for en mulig Oscarnominasjon, denne gangen *[[1001 gram]]*.

### ''The Middle Man'' (2021)
I 2018 begynte innspillingen av filmen *[[The Middle Man]]*, basert på deler av Lars Saabye Christensens roman *Sluk*. Filmen hadde premiere på Toronto internasjonale filmfestival 12. september 2021; Pål Sverre Hagen spiller hovedrollen som Frank Farelli. Filmen ble nominert til fire priser i forkant av Amandaprisen 2022; Pål Sverre Hagen ble tildelt Amanda for beste mannlige hovedrolle, og Diana Magnus ble tildelt en Amanda i kategorien «Beste produksjonsdesign/scenografi».

### Eget produksjonsselskap
Hamer er grunnlegger og eier av BulBul Film Association, som ble etablert i Oslo i 1994.
## Filmograf

### Kortfilmer
* 1988: *[[Den döende draken]]*
* 1990: *[[Makrellen er kommen – og det finnes gjenger inni termoskoppen]]*
* 1992: *[[Happy Hour]]* 
* 1992: *Søndagsmiddag*
* 1993: *[[Stein (film)|Stein]]*
* 1994: *Applaus*
* 1995: *Bare kødd*

### Spillefilmer
* 1995: *[[Eggs]]*
* 1998: *[[En dag til i solen]]*
* 2003: *[[Salmer fra kjøkkenet]]*
* 2005: *[[Factotum]]*
* 2007: *[[O' Horten]]*
* 2010: *[[Hjem til jul (film)|Hjem til jul]]*
* 2013: *[[1001 gram]]*
* 2021: *[[The Middle Man]]*

### Dokumentarer
* 1994: *Mot til verdighet*
* 2005: *Norge erobreren* – episode av dokumentarserien *[[Alt for Norge (dokumentarserie)|Alt for Norge]]*.

## Priser og nominasjoner
* Filmkritikerprisen 1996 for *[[Eggs]]*
* Amandaprisen 1998 i klassen beste filmmanuskript for *[[En dag til i solen]]*
* Arne Skouens Ærespris 2003
* Vestfold fylkeskommunes Kunstnerpris i 2003
* Filmkritikerprisen 2004 for *[[Salmer fra kjøkkenet]]*
* Aamot-statuetten 2004
* Nominert til Amandaprisen 2005 for *[[Factotum]]*
* Den gylne svane: Beste regissør under  filmfestivalen i København 2005 for *[[Factotum]]*
* Kanonprisen 2007 i klassen beste manus for *[[O' Horten]]*
* Kanonprisen 2007 i klassen beste nyskaper for *[[O' Horten]]*
* Nominert til Kanonprisen 2007 i klassen beste regi for *[[O' Horten]]*
* Nominert til Kanonprisen 2007 i klassen beste produsent for *[[O' Horten]]*
* Filmkritikerprisen 2008 for *[[O' Horten]]*
* Amandakomiteens ærespris under Amandaprisen 2013
* Amandaprisen 2015 i klassen beste manus for *[[1001 gram]]*
* Nominert til Amandaprisen 2015 i klassen beste regi for *[[1001 gram]]*

## Referanser


## Eksterne lenker
*
Luxembourghagen

**Luxembourghagen** (fransk: **Jardin du Luxembourg**) er en park i Paris, i 6. arrondissement, i Latinerkvarteret.

Parken ble anlagt i 1612 som et parkanlegg for Luxembourg-palasset. Et stort antall statuer som viser scener fra gresk mytologi finnes spredd rundt i parken. Det er også mange dyrefigurer. Rundt den sentrale terrassen står statuer av franske dronninger. Hagen kombinerer geometriske alleer med mer romantiske partier og bed med planter og blomster. 

Det er bygd flere sportsanlegg i parken, bl.a. for tennis og basketball. Første søndag i september avholdes finaler i det franske mesterskapet i tennis her. Det finnes også aktiviteter for barn; lekepark, ponniridning, dokketeater, utleie av modellseilbåter mm.

## Referanser
Demetrios III Eukairos

**Demetrios III Eukairos** (død 88 f.Kr.) var meget kortvarig konge av det hellenistiske selevkideriket i tiden 125 til 96 f.Kr. Hans tilnavn *Eukairos* betydde «godt beregnet tidspunkt» muligens en misforståelse av det avledede navnet Akairos, «dårlig beregnet tidspunkt», men han hadde også tilnavnet *Filopator*. Han var sønn av Antiokos VIII Grypos og hans hustru Tryfaena.

Med støtte fra Ptolemaios IX Lathyros av Egypt klarte han å gjenvinne deler av sin fars syriske besittelser i tiden rundt 95 f.Kr. Han holdt hoff i byen Damaskus fra hvor han forsøkte å øke sine besittelser.

I sør beseiret han den makkabenske kong Alexander Jannaios i et slag, men motstanden til den jødiske befolkningen tvang ham til å trekke seg tilbake.

Mens han forsøkte å rydde sin bror Filip I Filadelfos unna vegen som rival til tronen, ble han beseiret av partiske og arabiske styrker og tatt til fange. Han ble holdt i fangenskap i Partia av Mithridates II inntil han døde i 88 f.Kr.

Han ble etterfulgt av sin yngre bror Antiokos XII Dionysos.

## Referanser


## Litteratur
* Josefus: *Ioudaike archaiologia (Jødisk forhistorie)*, 13.370, 376ff, 384ff
* Hoover, O. (2007): «Revised Chronology for the Late Seleucids at Antioch (121/0-64 BC)» i: *Historia* **65**/3, s. 280-301

## Eksterne lenker
* 
* «Demetrius III Eucaerus», Livius.org
Søstre, kamerater!

***Søstre, kamerater!*** er en debattbok utgitt av forfatteren og politikeren Kjersti Ericsson i 1987 på Oktober forlag. Den ble nyutgitt av Røde Fane i 1999.

Boka er et sentralt dokument for et kvinneperspektiv på ideologien til partiet AKP. Den er oversatt til engelsk, spansk og tysk. Den engelske utgaven er utgitt i Oslo på Oktober forlag. Den er seinere kommet i to nye utgaver (med nye forord) på Forlaget Rødt!, siste gang i 2014. Den tyske utgaven finnes bare i nettversjon.

## Referanser


## Eksterne lenker
* Omtale av boken
* Kjersti Ericssons hjemmeside 
* Den norske utgaven på nett
* Den engelske utgaven på nett
* Den tyske utgaven på nett
Francesco Alidosi

**Francesco Alidosi** (ca. 1460–1511) var en italiensk katolsk kardinal. Han var tilsluttet den romerske kurie og var også biskop av Pavia. 

Han ble kreert til kardinal i desember 1505 av pave Julius IIs annet konsistorium, med *[[Santa Cecilia in Trastevere|Santa Cecilia]]* som tittelkirke.

## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) * bispeviet 1471
* Pave Julius II (1443-1513) *1481
* Kardinal *Francesco Alidosi* (1460-1511) *1504

## Referanser
Rione Campo Marzio

**Campo Marzio**, fra latin **Campus Martius** («Marsmarken») er et område i Romas historiske sentrum og navnet på en av Romas ''rioni''. Navnet kommer fra stridsguden Mars, ettersom stedet i antikken ble brukt til militære formål og derfor var viet til denne guden. Området er omkring 2 km² stort.

Fra Sullas tid begynte deler av området å bli brukt til boliger, og det offentlige området ble stadig mindre. Det militære innslaget ble beholdt i form av en samlingsplass for byens milits, og det ble også holdt folkemøter på det gjenværende offentlige området. Flere templer, bad, monumenter og andre offentlige bygninger ble også reist i området.

Da Roma ble det forente Italias hovedstad i 1870 var bebyggelsen i Roma fortsatt i stor grad begrenset til Marsmarken og området omkring Vatikanet.

## Eksterne lenker
* 
*  Kart og omfattende informasjon 
*  Interaktivt kart
Antiokos XI Epifanes

**Antiokos XI Epifanes** (født ukjent - død 92 f.Kr.) var en av de siste kongene av det fragmenterte hellenistiske Selevkideriket. Han var sønn av Antiokos VIII Grypos og hans ptolemeiske hustru Tryfaena. 

Han var bror av Selevkos VI Epifanes og var selv en mindre deltager i borgerkrigene som skygget for de siste årene av det en gang som storstilte Selevkideriket, nå redusert til lokale dynastier i Syria. Som følge av hans brors nederlag i 95 f.Kr. overfor en annen bror, Antiokos X Eusebes, bestemte Antiokos XI Epifanes sammen med enda en bror, Filip I Filadelfos, å ta hevn. De beleiret byen Antiokia, men etter at dette hærtoktet feilet, ble Antiokos XI tvunget til å flykte. Da han forsøkte å krysse elven Orontes overskrevs på sin hest, forulykket han og druknet. Året var 92 f.Kr.

## Eksterne lenker
* «Antiochus XI Epiphanes» , *Livius.org*
* «Antiochus XI», oppslag i historisk kildebok av Mahlon H. Smith
Exam.oecon.

**Exam.oecon.** er en tittel som kan brukes av personer som har avlagt andre avdeling av det sosialøkonomiske embedsstudium. Første avdeling var normert til to år bestående av et mellomfag i sosialøkonomi samt et semesters kurs i matematikk og statistikk. Andre avdeling var normert til ett år, med kurs i mikroøkonomi, makroøkonomi og empirisk metode. Graden tilsvarte til sammen tre års studier etter gammel ordning, og var dermed en lavere grad enn den fireårige samfunnsvitenskapelige cand.mag.-graden som også kunne settes sammen med økonomiske studier i fagkretsen.

Det er ikke mulig å direkte sammenligne graden med de gradene som brukes i dag fordi lengden på studieåret var langt kortere under den ordningen som gjaldt tidligere sammenlignet med ordningen etter implementeringen av Bologna-prosessen. Bachelor i samfunnsøkonomi er etter 2003 en treårig grad, men med lengre studieår.

## Kjente personer med graden
* Per Magnar Arnstad
* Rune Bjerke
* Thorbjørn Jagland

## Referanser
Romas historiske sentrum

**Romas historiske sentrum** (italiensk *Centro Storico*) er et verdensarvsted i Roma. Området ble innskrevet samtidig med Den Hellige stols eiendommer i Roma med ekstraterritorielle rettigheter og basilikaen Sankt Paul utenfor murene. 

Verdensarvstedet er beskyttet av lover vedtatt både av Italia og Vatikanstaten.

Verdensarvstedet ble i 1990 utvidet til Urban VIIIs murer, og omfatter steder som Forum Romanum, Augustusmausoleet, Castel Sant’Angelo, Pantheon, Trajansøylen, Marcus Aurelius-søylen og det pavelige Romas bygninger.

## Referanser
Louis d’Amboise

**Louis d'Amboise** (født ca. 1479, død 3. mars 1511) var en av Den katolske kirkes kardinaler. Han var biskop av Alby i Frankrike.

Han ble kreert til kardinal i desember 1506 av pave Julius IIs tredje konsistorium.

## Eksterne lenker
* The Cardinals of the Holy Roman Church
Sony Mobile Communications

**Sony Mobile Communications** er et japansk underselskap av Sony, som produserer mobiltelefoner.

Selskapet ble etablert i 2001 under navnet **Sony Ericsson Mobile Communications**, som et fellesforetak mellom Ericsson og Sony, og begge de to eierselskapene opphørte sin egen mobiltelefonproduksjon etter dette. I 2012 kjøpte Sony opp Ericssons halvpart av selskapet, og fjernet Ericsson-delen av navnet.

Selskapets hovedkontoret ligger i London, og de har «Forskning & Utviklingsavdelinger» i Sverige, Japan, Kina, USA og Storbritannia. Selskapet har til sammen ca. 5&nbsp;000 ansatte. President er Hideki Komiyama, og viseadministrerende direktør er Anders Runevad. 

Sony Ericsson lanserte sine første produkter i mars 2002, og har i dag et bredt spekter av produkter innen mobiltelefoni. Mobitelefonene deres er kjent for god skjermkvalitet, godt design, godt brukergrensesnitt, god minnekapasitet og gode underholdninginnhold. I 2005 introduserte de sin produktserie med Walkman-telefoner &ndash; W-serien. Denne serien har 17 modeller pr i dag; W300i, W200i, W550i,W560i,W595, W600i, W660i, W700i, W710i, W800i, W810i, W850i, W890i, W900i, W950i,W910i og W995.

I 2004 solgte Sony Ericsson 42,3 millioner mobiltelefoner, mot 27,2 millioner året før.

Ifølge analyseselskapet Gartner var Sony Ericsson verdens 4. største produsent av mobiltelefoner i første kvartal 2006, bak Samsung, Motorola og Nokia, med ca. 7&nbsp;% av markedet. Sony Ericsson ble så i løpet av 2008 forbipassert av både LG, som da oppnådde en markedsandel på 8,6&nbsp;%, og Apple, og avsluttet året som den 6. største mobiltelefonprodusenten.

I løpet av 2011 ble det klart at den Android-baserte Xperia-serien stod for mer enn 80 prosent av alt salget deres, og selskapets nye strategi var derfor for fremtiden å utelukkende tilby smarttelefoner, og disse kun med Android operativsystem, og dermed kutte all produksjon av enkle håndsett.

## Modellnavn
En bokstav først i modellnummeret deler inn mobiltelefonene i serier:
*T-serien – T68i var Sony Ericssons første mobiltelefon. T-serien var opprinnelig en Ericsson-serie
*C-serien – CyberShot-telefoner, kameratelefoner
*D-serien – Mobiler låst til T-Mobile
*F- og V-serien – Mobiltelefoner låst til Vodafone, på nye telefoner etter 2008 står F for spilltelefoner.
*J-serien – Lavpristelefoner (J står for Junior)
*K-serien – Kameratelefoner
*M-serien – Forenklet versjon av P-serien
*P-Serien – Proffserie/PDA.
*S-serien – Slide/skyvemobiler.
*W-serien – Walkman-mobiler. Musikk er satt i fokus.
*Z-serien – Kamskjellmobiler.
*U-serien – Unike Touch Screen modeller (Aino og Satio)
*X-serien – Xperia-mobiler

Jo høyere det etterfølgende tallet er, jo mer avansert er mobiltelefonen.
Den siste bokstaven angir hvilket nettverk mobilen kan benyttes på: *i* står for International, *c* for China og *a* for America.

## Se også
*Liste over Sony Ericssons telefoner

## Referanser


## Eksterne lenker
* 
* Sony Ericssons profil på Yahoo!
Nordistikk

**Nordistikk**, eller **nordisk filologi**, er studiet av de nordiske språk, og deres litteratur og kultur. Utenfor norden er betegnelsene «nordistikk» eller «skandinavistikk» vanlige betegnelser for dette fagområdet. I engelskspråklige land kaller man det ofte «Scandinavian studies». I Norge og de nordiske land er «nordisk» den vanlige betegnelsen. 

I Norge er det slik at studiet av norsk språk og litteratur vanligvis kommer inn under fagbetegnelsen «nordisk». De som vil være mer nøyaktige,  bruker helst betegnelsen «nordisk språk og litteratur». Dette er fordi man innen fagområdet spesialiserer seg enten innen studiet av språk eller studiet av litteraturen i et eller flere nordiske land. 

En som har studert dette faget kalles en «nordist». Det kan kanskje synes merkelig vi bruker betegnelsen nordist om en person som for eksempel bare har studert norsk. Bakgrunnen for dette er at navnet på faget reflekterer en gammel tanke om nordisk fellesskap. Nordiskstudiet omfatter som regel en liten smak på de andre nordiske språkene, i tillegg til sitt eget. 

Det største forsknings- og undervisningsmiljøet i Norge finner vi på Institutt for lingvistiske og nordiske studier, ved Universitetet i Oslo. 

## Eksterne lenker
* Institutt for lingvistiske og nordiske studier
Jaroslav Seifert

**Jaroslav Seifert** (født 23. september 1901 i Praha (da *Prag, Østerrike*), død 10. januar 1986 i Praha) var en tsjekkoslovakisk forfatter og mottager av Nobelprisen i litteratur for 1984.

Seifert begynte å skrive i 1920-årene. Under andre verdenskrig, da Bøhmen-Mähren var tysk protektorat, skrev han om patriotiske temaer. Etter kommunistenes kupp i 1948 kritiserte han det kommunistiske regimet. Han undertegnet Charta 77 og ble deretter ikke utgitt i Tsjekkoslovakia mellom 1977 og 1979. I 1984 fikk han Nobelprisen i litteratur.

## Referanser


## Kilder

* «Jaroslav Seifert», fra *[[Store norske leksikon]]*
Juan Ramón Jiménez

**Juan Ramón Jiménez** (født 24. desember 1881 i Moguer, død 29. mai 1958 i San Juan, Puerto Rico) var en spansk forfatter og mottager av Nobelprisen i litteratur i 1956.

Han ble født i Moguer i provinsen Huelva i Andalucía i Sør-Spania. I 1914 utga han *Platero y yo* (norsk tittel: *Sølvfell og jeg*) om en forfatter og det lille eselet hans, Platero. Dette prosaverket regnes som en klassiker i den spansktalende verden. Som følge av borgerkrigen forlot han i 1936 Spania og reiste til Puerto Rico og Cuba. I 1939 slo han seg ned i USA, der han bodde til han vendte tilbake til Puerto Rico i 1951. Han ble i 1956 tildelt Nobelprisen i litteratur. Svenska Akademin ga ham prisen «för hans lyriska diktning som på spanskt språk bildar ett föredöme av hög andlighet och konstnärlig renhet».

## Referanser
Hov (kultplass)

**Hov** er en betegnelse på en gammel hedensk kultplass, antakeligvis en bygning viet til kultisk aktivitet. I forskningen har det imidlertid vært hevdet av hovene dels var utendørsanlegg, dels var å forstå som gildehaldene i gårder for bygdas mest fremstående mann. I noen grad viser det seg også at en kan finne rester av rom med en slik funksjon under utgravninger av store langhus. Men arkeologiske utgravninger i de senere tider har også brakt for dagen spor etter bygninger som synes å ha hatt funksjon som spesialiserte kulthus. For eksempel er sporene etter en bygning som inngår i et førkristent kultanlegg på Ranheim i Trondheim, tolket som et hov, og det samme gjelder for funn av spor og rester etter en bygning i Uppåkra på Lundsletten i nærheten av byen Lund i Skåne i Sverige. Det er derfor vanlig nå, i alle fall innen arkeologiske kretser, å regne med at hovene har eksistert som egne spesialserte kultbygninger, slik man finner dem beskrevet i noen tilfeller i Snorre Sturlasons kongesagaer og i fortellingene om Torolv Mosterskjegg i de islandske Eyrbyggjasagaen og Landnåmsboka.
Stockholms universitet

**Stockholms universitet** er et statlig universitet i Stockholm i Sverige med humanistisk, samfunnsvitenskapelig, juridisk og matematisk-naturvitenskapelige fakulteter. Universitetet ble grunnlagt som Stockholms högskola i 1878. Dagens navn og universitetsstatus ble innført da høyskolen ble overtatt av staten i 1960.

Universitet ligger i Nationalstadsparken.

## Nobelprisvinnere

* Svante Arrhenius (Nobelprisen i kjemi, 1903)
* Hans von Euler-Chelpin (Nobelprisen i kjemi, 1929)
* George de Hevesy (Nobelprisen i kjemi, 1943)
* Paul J. Crutzen (Nobelprisen i kjemi, 1995)
* Tomas Tranströmer (Nobelprisen i litteratur, 2011)
* Gunnar Myrdal (Sveriges Riksbanks pris i økonomisk vitenskap til minne om Alfred Nobel, 1974)

## Se også
* Universitetet tunnelbanestasjon
* Ekoparken

## Referanser


## Eksterne lenker
*
Amfibisk landingsskip

**Amfibisk landingsskip** er en type krigsskip som har til oppgave å ilandsette og støtte bakkestyrker på fiendtlig territorium ved et amfibisk angrep.

I motsetning til amfibiekrigsskip (som landsetter bakkestyrker ved hjelp av luftfartøyer og landgangsfartøyer), kan amfibiske landingsskip ta seg helt opp på en strand for å sette av personell, kjøretøyer eller annet materiell. De er havgående og således større enn landgangsfartøyer.

Før andre verdenskrig var det ikke spesialbyggede skip for amfibisk krigføring.  Under krigen ble det stort sett benyttet konverterte frakteskip, men noen spesialiserte skip ble også tatt fram, for eksempel *[[Landing Ship Tank]]* (*LST*).

## Liste over skipstyper
De engelske forkortelsene er også i bruk på norsk:

* LSL – Landing Ship Logistics 
* LSM – Landing Ship Medium 
* LST – Landing Ship Tank 
* AGF – Auxiliary command ship

## Bilder

USS Barnstable County (LST-1197) stbd bow view.jpg
Newport-class LST during Team Spirit 1982.jpg
US Navy 030723-N-3228G-001 Mexican Navy ship Usumacinta (A-412), formerly USS Frederick (LST-1184), arrives in Pearl Harbor for a 10-day port visit.jpg
HS Chios (L173) unload tanks in Kos 18-jun-2013.jpg
Francis Garnier.jpeg
LST-742,1950;1016074201.jpg
NavalLanding2015-19.jpg
Kotelny Island 01.jpg
LST-848 LST-1084 and LST-1168.jpg
LST-1153 beached at Guantanamo Bay 1947.jpg
LST-1154.jpg
Graham County LST-1176.jpg


## Se også
* Amfibiekrigsskip
* Amfibisk krigføring

## Referanser


## Eksterne lenker
* 
* Naval Technology  - en samling korte beskrivelser av de forskjellige skipsklassene, med bilder
USS Saipan

To skip i den amerikanske marinen har båret navnet **USS «Saipan»**, etter øya Saipan i Nord-Marianene, som var åsted for store slag under andre verdenskrig.

* Det første skipet, «Saipan» (CVL-48), ble satt i tjeneste som et lett hangarskip i 1946, omgjort til kommandoskipet «Arlington» (AGMR-2) og gjeninnsatt i tjeneste i 1966, frem til 1970. 
* Det andre skipet, «Saipan» (LHA-2), er et amfibisk landingsskip som ble satt i tjeneste i 1977 og som er i aktiv tjeneste pr. 2005.
Valparaíso (region)

**Valparaíso** er en region i Chile, og regnes som region V fra nord til sør. Hovedstaden i regionen er byen Valparaíso, som ligger i provinsen Valparaíso. Påskeøya tilhører denne regionen.

## Provinser
*Petorca
*Los Andes
*San Felipe de Aconcagua
*Quillota
*Valparaíso
*San Antonio
*Påskeøya

## Referanser


## Eksterne lenker
*
Norderhov prestegjeld

**Norderhov prestegjeld** var et prestegjeld tilhørende Ringerike prosti i Tunsberg bispedømme i Den norske kirke. Det omfattet kirkesogn i Ringerike kommune i Buskerud fylke, og hovedkirken var Norderhov kirke, som ligger ved Norderhov i nevnte kommune.

Norderhov prestegjeld og dets sogn er nå en del av Ringerike kirkelige fellesråd underlagt Ringerike prosti.

## Historikk

*Njarðarhofs sókn* (norrønt) har sin opprinnelse fra kristningen av landet. Norderhov sogn antas opprettet på 1100-tallet og var sammen med Hole sogn de fremste på Ringerike. Da svartedauden kom i 1349, og la store deler av distriktet øde, ble imidlertid Hole innlemmet i Norderhov. I tiden før og etter reformasjonen var det derfor kun ett prestegjeld på Ringerike.

### Prestegjeldet

Mot slutten av 1500-tallet ser man at Hole så smått begynner å fungere som eget prestegjeld igjen, men så sent som i 1560 stadfester biskopen at sognepresten i Norderhov skulle ha tienden fra begge sognene. På 1590-tallet slår imidlertid biskopen fast at presten i Hole skal ha andeler av tienden, og fra ca. 1600 regnes Hole igjen som et eget prestegjeld, som da omfattet distriktene vest og sør i regionen. Dette omfattet foruten områdene innenfor dagens kommunegrenser, også Tyristrand, fra Ask til Nakkerud, og Soknedalen.

I Povel Huitfeldts Stiftsbok fra 1574-77 omtales følgende kirker i *Nordrug Sogenn*:
* Nordrug Hoffuitt Kiercke
* Hoffs Annex

### Nyere tid

Nordrehoug prestegjeld dannet grunnlaget for Norderhoug formannskapsdistrikt opprettet i 1837.

Senere var det følgende delinger av prestegjeldet:
* I 1857 ble Ådal prestegjeld skilt ut.
* I 1913 ble Hønefoss prestegjeld skilt ut.
* I 1984 ble Haug prestegjeld skilt ut.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter

Prestegjeldet hadde ved sin avvikling følgende menigheter:
* Norderhov og Ask
* Tyristrand
* Lunder
* Veme

## Kirker
* Lunder kirke
** Strømsoddbygda kapell
* Veme kirke
* Norderhov kirke
** Ask kapell
* Tyristrand kirke

## Referanser
USS «Saipan» (LHA-2)

**USS «Saipan»** (LHA 2) er et amerikansk amfibiekrigsskip i Tarawa-klassen. Skipet ble sjøsatt 20. juli 1974.

Skipets operative tjeneste begynte i juli 1979 da det ble overført fra *Fleet Refresher Training* til *Special Contingency Operations*, for å stå i beredskap for å evakuere sivile amerikanere fra Nicaragua under landets borgerkrig.

I forbindelse med hundreårsmarkeringen av unionsoppløsningen med Sverige var skipet på flåtebseøk i Oslo 6. juni 2005.

Skipet ble tatt ut av aktiv tjeneste den 20. april 2007 og overført til den amerikanske reserveflåten.

Skipet er 254,2 m langt, 40,2 m bredt og har en toppfart på 24 knop. Besetningen består av 65 offiserer og 1009 menige. I tillegg har skipet kapasitet for en amfibisk landstyrke på 125 offiserer og 1730 menige.

## Eksterne lenker
* USS «Saipan» (LHA-2). Besøkt 25. mai. 2013.
Ran (andre betydninger)

**Ran** kan referere til

*Ran (kriminalitet) &ndash; tyveri kombinert med utøvelse av eller trusler om vold
*Ran (film) &ndash; en japansk film fra 1985 regissert av Akira Kurosawa
*Ran (mytologi) &ndash; norrøn gudinne, gift med Ægir
*Ran (TV-serie) &ndash; en norsk TV-serie sendt på TV 2 våren 2005
*Ran (navn) &ndash; et fornavn for begge kjønn

**RAN** kan være forkortelse for

*Royal Australian Navy
Georges-Eugène Haussmann

**Georges Eugène Haussmann** (født 27. mars 1809 i Paris, død 11. januar 1891 samme sted), bedre kjent som **Baron Haussmann**, var en fransk byplanlegger. Han hadde ansvaret for Paris' nye byplan, som ble gjennomført mellom 1853 og 1870.

## Bakgrunn og virke
Etter fullførte jusstudier ble han utnevnt til underprefekt i Nérac, deretter prefekt i Var og fra 1853 i Seine. Han ble utnevnt til senator i 1857, ridder av Æreslegionen i 1862 og medlem av Académie des Beaux-Arts i 1867.

Som prefekt i Seine-departementet med ansvar for hovedstaden tok Haussmann straks fatt på arbeidet med å tegne en ny byplan for Paris, og slik oppfylle Napoleon IIIs ønske om en moderne hovedstad. Hovedtanken var å få en by med en bedre trafikkavvikling, samt en helsemessig sunnere by med bedre luftsirkulasjon. En bakenforliggende hensikt var også å forebygge folkelige opprør som dem en hadde sett i 1830 og 1848.

Haussmann var opptatt av rette linjer og akser, og han gikk hardhendt til verks for å gjennomføre sin storstilte plan. Et stort antall kvartaler med eldre bebyggelse – mye av den gammel og av historisk interesse – forsvant. Noen akser som var anlagt tidligere under Ludvig XIV ble utvida til «Les Grands Boulevards» . Han lot flere akser møtes på tronplassen, som ble til den nye Place de l'Étoile (dagens Place Charles de Gaulle). 

Flere nye parker og hager ble anlagt som rekreasjonsområder for pariserne, som Montsouris-parken. Mange eldre og nyere parker ble integrert i de nye aksene for å skape storslåtte virkninger.

Det ble gitt strenge regler for byggehøyde og arkitektonisk utforming på nye leiegårder og boliger. For øvrig var det et mål å framheve de mange monumentalbyggene i byen. Nye monumentalbygg ble også reist, som Opéra Garnier og Église de la Sainte-Trinité de Paris. Flere akser ble anlagt med et slikt sikte.

Systemer for vann og avløp ble anlagt parallelt.

Byggearbeidene ble svært kostbare; Napoleon III bevilga et beløp på 250 mill. francs i 1865, og nye 260 mill. i 1869. I alt berørte Baron Haussmanns plan 60% av datidas Paris.

Også juridisk og økonomisk var metodene som ble tatt i bruk, svært hardhendte og lite demokratiske. Det ble vedtatt ekspropriasjonslover som i liten grad tilgodeså de mange mindre gårdeierne som ble berørt, og mange av disse gikk konkurs. I tillegg ble reglene for nybygg satt til en slik standard at de utelukka store deler av den parisiske middelklassen. Det oppsto en bølge av eiendomsspekulasjoner som noen få beriket seg på. 

Etter stormfulle debatter i parlamentet i 1867 ble det satt visse restriksjoner på arbeidene, som inntil da hadde foregått uten særlig parlamentarisk kontroll. 

Etter press fra bl.a. Emile Ollivier ble Haussmann fjerna fra embedet rett før Napoleon IIIs fall, og han ble i stedet utnevnt til sendemann til Korsika. Haussmann forble bonapartist også under den tredje franske republikk. De siste åra av sitt liv brukte han på å skrive sine memoarer. Han ligger gravlagt på Père Lachaise-kirkegården i Paris.

## Verker
* *Mémoires*, 1890-1893

## Referanser
The Five Pillars

***The Five Pillars*** er et norsk strategisk nettspill (MMOG) hvor man spiller direkte fra nettleseren.

Konseptet er å styre et land ved hjelp av diplomati, strategiske beslutninger og magi. Det finnes i mange oversettelser, som gjør at spillere fra hele verden kan spille sammen.

## Eksterne lenker
* The Five Pillars
Réaumur

**Réaumur** er en temperaturskala definert av den franske forskeren René Antoine Ferchault de Réaumur i 1731. Skalaen baseres i likhet med celsiusskalaen på vannets fryse- og kokepunkt. Forskjellen er at Réaumur definerte vannets frysepunkt til 0° og kokepunktet til 80°. Réaumurskalaen ble tidligere brukt i Frankrike, men er i dag nesten helt erstattet av celsiusskalaen.

## Omregning

For å regne om en réaumur-temperatur til celsius:

:**C = Ré × 1,25**

:Eksempel: 24 °Ré = 24 × 1,25 = 30 °C.

For å regne om en celsius-temperatur til réaumur:

:**Ré = C × 0,8**

Eksempel: 24&nbsp;°C = 24 × 0,8 = 19,2 °Ré.

## Omregningstabell mellom de forskjellige enhetene
Gjendebu

**Gjendebu** er den eldste hytta til Den Norske Turistforening (DNT). Hytta ligger 995 meter over havet, i vestenden av innsjøen Gjende, midt i Jotunheimen i Lom kommune i Innlandet. Man kan komme dit ved å følge Turistforeningens stier, men det går også båt på Gjende. Hytta ble bygget i 1871 og var da på 45 m² med plass til tolv. Anna og Erik Slålien var de første bestyrerne. Deres datter, Gjendine Slålien (1871&ndash;1972) tilbragte mange sommere her som seterjente.

I dag har hytta 119 senger og mer enn 10 000 overnattinger i året. Den bestyres av Øystein Garden fra Vågå. Hytta benyttes også til diverse kulturelle arrangementer.

Gjendebu har åpent i uken før påske, i påsken og fra midten av juni til midten av september. 

Viktige nabohytter i Jotunheimen er Gjendesheim, Memurubu, Fondsbu, Olavsbu, Leirvassbu og Spiterstulen.

## Eksterne lenker
* 
* Rutebåt på Gjende
* DNT Oslo og Omegn
* UT Kart over området
Arrondissement (Paris)

Paris er delt i 20 arrondissementer, som fra 1860 omfatter de 12 tidligere arrondissementene fra 1795. Samtidig skjedde en byutvidelse der fire nabokommuner og deler av et større antall omliggende kommuner ble innlemmet i byen.

Arrondissementene er nummerert i et spiralmønster fra sentrum og utover. Hvert arrondissement er delt i fire kvarterer («quartiers»). Skiltene med gatenavn viser også nummeret til hvilket arrondissement man befinner seg i.

## Historikk
### Før 1860

Den 11. oktober 1795 ble Paris inndelt i 12 arrondissementer. Disse ble nummerert fra vest mot øst, der nr. 1–9 lå på Seinens høyre bredd, og 10–12 på den venstre.

Hvert av disse 12 arrondissementene ble igjen inndelt i 4 *quartiers*, som sammenfaller med de 48 opprinnelige distriktene som ble opprettet i 1790.

### Etter 1860
Napoleon III utvidet Paris den 1. januar 1860 slik at byen omfattet et større område. 
Inndelingen med de 12 tidligere arrondissementene ble gjort om, og dagens 20 ble definert.

For å skille mellom de opprinnelige og nye arrondissementene er det vanlig å føye *ancienne* (fransk: *gammel*) til nummeret, for eksempel *2<sup>e</sup> ancienne* eller *12<sup>e</sup> ancienne*.

## Tabell 1: Arrondissementer og kvarterer

## Tabell 2: Areal og folketall
Knut Henning Thygesen

**Knut Henning Thygesen** (født 7. april 1953) er en norsk forfatter og politiker for RV/Rødt. Han er oppvokst og bosatt i Risør. Thygesen ble ved kommunestyrevalget 2007 direktevalgt som ordfører i Risør og dermed partiets første ordfører, et verv han hadde til 2011. Det politiske flertallet i kommunen var borgerlig. Ved kommunestyrevalget 2011 ble ordninga med direktevalg til ordførervervet ikke gjentatt. I et valgteknisk samarbeid med Arbeiderpartiet og Senterpartiet fikk Thygesen da vervet som varaordfører for perioden 2011–15.

Thygesen var 1. kandidat for Rødt i Aust-Agder ved stortingsvalgene i 2009 og 2013.

Som forfatter har Thygesen utgitt romanen *Skanser* (1998). Av yrke er han snekker.

## Eksterne lenker
* 
*  «Knut Henning skrev historie», *Aust-Agder Blad* 11. september 2007.
*  «Vi stiller med verbale våpen», *Aftenposten* 2. september 2007.
*  «Røde Thygesen blir varaordfører», NRK Sørlandet 13. september 2011; besøkt 24. april 2013.
Alain Prost

**Alain Marie Pascal Prost** (født 24. februar 1955 i Lorette i Frankrike) er en fransk tidligere formel 1-fører.

Prost er en av tidenes største førere innen Formel 1. Han ble verdensmester fire ganger (, ,  og ). Han la opp etter 1993-sesongen. Han fikk 51 seiere, 106 pallplasseringer og 33 pole positions.

I  startet Alain Prost sin egen stall, Prost Grand Prix. Den gikk imidlertid konkurs tidlig i .

## Formel 1-team
*  Prost 1997–2001 (Teamsjef) 
*  Williams 1993
*  Ferrari 1990–1991
*  McLaren 1984–1989
*  Renault 1981–1983
*  McLaren 1980

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, kursiv indikerer *[[raskeste runde]]*)

## Noter


## Referanser


## Eksterne lenker
* 
* 
* 
* 
*  Chicane F1 Alain Prost
Brylcreem

**Brylcreem** er et varemerke av pomade for menn, forgjengeren til dagens hårgelé. Den ble oppfunnet i 1929 ved Chemico Works i Birmingham i England. Brylcreem benyttes for å holde gredd hår på plass.

Den skinnende «wetlooken» håret fikk av brylcreem var obligatorisk for menn i mange år. Andre lignende substanser hadde vært i bruk tidligere og blitt gjort populært av stjerner som Rudolph Valentino.

En norsk avisannonse fra 1951 hadde følgende overskrift:«De emulgerte oljene i Brylcreem forhindrer at Deres hår blir en fettet oljekake.» Brylcreems popularitet minket i løpet av 1960-tallet, etter hvert som hårmotene dreide mot en «drylook». Imidlertid har kremen fått et comeback siden slutten av 1990-tallet. 

## Se også
*Anti-makassar

## Referanser


## Eksterne lenker
* Brylcreem UK
* Birmingham's industrial history site
* Brylcreem USA
* World War 2 adverts
* Tony Gibson obituary, *[[The Guardian]]*.
* Brylcreem schoolboy meets hero Beckham to form dream team
Steve Redgrave

**Steven Geoffrey Redgrave** (født 23. mars 1962 i Marlow) er en britisk  roer som mellom 1984 og 2000 vant gullmedalje i fem olympiske leker på rad. Han kalles vanligvis **Steve Redgrave**. Med totalt fem gullemdaljer og en bronsemedalje er Redgrave Storbritannias mestvinnende olympier gjennom alle tider.

Under OL 1984 i Los Angeles vant han gull i firer med styrmann. Sammen med Andy Holmes vant han gull i toer uten styrmann i 1988 i Seoul. I tillegg satt han i båten som tok bronse i toer med styrmann.

I 1992 i Barcelona og 1996 i Atlanta fulgte gullmedalje nummer 3 og 4, begge gangene vant Redgrave sammen med Matthew Pinsent i toer uten styrmann. Og til slutt vant han gull under lekene i 2000 i Sydney, denne gang i firer uten styrmann.

I tillegg ble Redgrave verdensmester ni ganger. På grunn av de fremragende idrettsprestasjonene ble han adlet i 2001.

Flere britiske kjendiser takket i 2008 nei til å løpe med fakkelen i sympati og støtte med tibetanernes kamp mot det kinesiske styret i Tibet. Redgrave var en av de som takket nei til å løpe Fakkelstafetten til sommer-OL 2008.

Han er gift med Ann Callaway.

## Referanser


## Eksterne lenker
* 
*
1. arrondissement (Paris)

**1. arrondissement** i Paris hører til de eldste områdene i byen. Kvarteret Les Halles går tilbake til tidlig middelalder. Området ligger på høyre bredd, og omfatter også den vestlige delen av Île de la Cité.

## Kjente bygninger

* Banque de France
* Bourse du commerce et de l'industrie
* Vendôme-søylen
* Cour des comptes
* Crédit Foncier
* Église Saint-Eustache
* Église Saint-Germain L'Auxerrois
* Forum des Halles
* Hôtel des Postes
* Ministère de la Justice
* Louvre
* Palais de justice  
* Palais royal
* Théâtre du Châtelet

## Parker
* Jardin du Carrousel
* Jardin des Halles
* Jardin de l'Infante
* Jardin de l'Oratoire
* Jardin du Palais royal
* Tuileriene
* Square du Vert-Galant

## Hovedgater
* rue Berger
* rue des Bourdonnais 
* place du Châtelet
* rue Croix des Petits-Champs
* rue Etienne Marcel
* rue Jean-Jacques Rousseau 
* Quai du Louvre
* rue du Louvre
* Boulevard de la Madeleine 
* Quai de la Mégisserie
* rue Montmartre
* avenue de l'Opéra
* rue du Pont Neuf
* rue Rambuteau
* rue de Rivoli
* rue Saint-Denis
* rue Saint Honoré
* Boulevard de Sébastopol
* Quai des Tuileries
* rue de Turbigo
* place Vendôme

## Kvarterer
* Saint-Germain-l'Auxerrois
* Quartier des Halles
* Quartier du Palais-Royal
* Quartier de la place Vendôme


Fil:Mona Lisa, by Leonardo da Vinci, from C2RMF retouched.jpg|da Vincis *Mona Lisa* henger i Louvre
Fil:P1000553 Paris I Rue Croix des Petits-Champs Banque de France reductwk.JPG|Banque de France
Fil:Vendome Column A.jpg|Vendôme-søylen
Fil:Paris Tuilerie un bassin et le Louvre.jpg|Tuileriene


## Eksterne lenker

*
Matthäus Lang von Wellenberg

**Matthäus Lang von Wellenberg** (født 1468 i Augsburg i Bayern i dagens Tyskland, død 30. mars 1540 i Salzburg i dagens Østerrike) var en av Den katolske kirkes kardinaler.

## Liv og virke
### Bakgrunn, tidlig karriere
Han fikk sin borgerlige utdannelse i Ingolstadt, Tübingen og Wien, og ble deretter tilknyttet det erkebiskoppelige kanselli i Mainz under erkebiskop Berthold von Henneberg. I 1494 ble han keiser Maximilian Is sekretær, i 1501 keiserlig rådgiver, og i 1508 keiserens kansler. Keiseren satte ham høyt og gav ham mange kirkelige benefisier.

I 1498 ble han opptatt i adelsstanden og fikk tittelen «von Wellenburg». I 1500 ble han probst for katedralen i Augsburg, og kort tid etter også for katedralen i Konstanz.

I 1503 ble han koadjutorbiskop og to år etter fyrstbiskop av Gurk (nå i det sørøstlige Østerrike). Selv om han hadde mottatt dette bispeembedet holdt han seg fortsatt ved det keiserlige kanselli og var lekmann, og besøkte ikke en gang dette bispedømmet (som han «ledet» frem til mars 1522).

Som keiserlig legat ledet han keiserens forhandlinger med Frankrike, Venezia og Ungarn, og med paven (fra 1508 til 1515).

### Kardinal
Han ble kreert til kardinal *[[in pectore]]* i mars 1519 av pave Julius II. Utnevnelsen ble publisert i november samme år, med *[[Sant'Angelo in Pescheria]]* som tittelkirke.

Han arbeidet med keiserens støtte for utnevnelse til bispestolene i Mainz, Magdeburg, Halberstadt og Trient, uten hell. Til slutt ble han utnevnt til koadjutor i Salzburg i 1514, mot den sittende erkebiskop Leonard Keutschachs uttrykkelige ønske. Da sistnevnte døde i 1519 ble Lang prsteviet og den påfølgende dag (24. september) bispeviet og tiltrådte som erkebiskop av Salzburg.

Skjønt han opprinnelig hadde vært en tilhenger av det skismatiske konsilet i Pisa (1511) bevirket han senere at striden mellom pave og keiser ble bilagt, og deltok under Laterankonsilet i desember 1512. 
Det var hovedsakelig takket være Langs innflytelse at Karl V ble kåret til keiser i 1519.

Han var også med på å få den nye keiser til å gripe inn mot Martin Luther under Riksdagen i Worms i 1521, og til å bekjempe det tyske bondeopprøret på hans territorier 1525&ndash;26, og gå inn for kirkelige reformer på de synoder han sammenkalte til Mühldorf i 1522 og 1537, og slutte seg til den katolske liga i Regensburg i juli 1524. I 1529 fikk han tittelen «Tysklands primas» *(Primas Germaniae)*.

Kardinal Lang var en ivrig litterat, men fremfor alt en stolt og ambisiøs kirkefyrste. Hans kamp mot protestantismen var mer drevet av politiske enn av religiøse motiver.

## Referanser


## Eksterne lenker
* Biografi på The Cardinals of the Holy Roman Church
Morten Sanne Melvold

**Morten Sanne Melvold** (født 13. oktober 1971) er en fotballtrener fra Vestfold.

Tidligere klubber er Ørn-Horten, Sem IF, Teie IF, Tønsberg FK og Eik-Tønsberg.

Melvold trente Eik-Tønsberg til seier i 3. divsjon i 2004, og jobbet frem til sesongslutt 2005 som hovedtrener for fotballklubben Ørn-Horten.

Morten Sanne Melvold er gift og har tre barn.

## Referanser
Folkwin

I J.R.R. Tolkiens fiktive verden Midgard er **Folkwin** (2830 – 2903 tredje tideverv) den fjortende kongen av Rohan. Han var sønn av Folka, og ble konge etter hans død på jakt i 2864. 

Da han ble konge hadde Rohan og dets folk gjenvunnet styrken og makten som de hadde tapt i hungersnøden og krigen i kong Helm Hammerhands tid. Han gjennerobret vestmarkene (mellom Adorn og Jarna) som hadde vært bebodd av dunnlendinger. 

Rohan hadde fått mye hjelp av Gondor i sine dårlige tider, og da de fikk høre at haradrim hadde angrepet gondor med stor styrke, sendte Folkwin mange menn til Riksforstanderens hjelp. Kongen ville ha dratt selv om han ikke hadde blitt overtalt til å la være, og tvillingsønnene hans, Folkred og Fastred, dro i hans sted. De falt side om side i Ithilien i år 2885. Turin II av Gondor betalte en stor mannebot i gull til Folkwin for sønnene.

Folkwin hadde fire barn: tre sønner og en datter. Hva som skjedde med datteren er uvisst, med etter Folkwins død (i 2903 T.T.) ble han etterfulgt av sin yngste sønn Fengel. Da hadde han regjert i Rohan i 39 år.

	

## Referanser
Coco Chanel

**Gabrielle «Coco» Bonheur Chanel** (1883–1971) var en fransk moteskaper som grunnla motehuset Chanel. Hun er kjent som skaperen av kjolen «den lille sorte» og parfymen Chanel № 5. Chanel ble av *[[The Times]]* kåret til én av århundrets 100 viktigste og mest innflytelsesrike personligheter. I 2008 ble det produsert tre filmer samt en TV-serie om henne. 

## Biografi
Chanel selv sa hun var født i 1883 i Auvergne, men hun ble egentlig født i Saumur, i fattighuset hennes mor arbeidet i. Moren døde da Gabrielle bare var tolv år gammel. Som ung forsøkte hun seg som kabaretsangerinne i Paris. Gjennom å sy kostymer til kollegaene ved kabaretteateret utviklet Chanel seg både som syerske og designer.

Hun arbeidet som sykepleier i en kort periode under første verdenskrig.

Coco Chanels affære med en tysk offiser under andre verdenskrig resulterte i synkende popularitet og eksil i Sveits.

## Karriere (1912-1971)
Coco Chanel startet som hattedesigner, og åpnet den første hattebutikken i 1912. Coco Chanel byttet ut korsettet med komfort og dagligdags eleganse, og moten hennes inkluderte enkle dresser og kjoler, bukser til kvinner, smykker, parfyme og tekstiler.

Hun fikk sitt comeback i 1954 med sine første haute couture-kolleksjoner. Kvinnene fikk igjen sansen for den naturlige, hverdagslige stilen med den kjente Chanel-drakten.

Hun arbeidet stadig til sin død i 1971. Karl Lagerfeld hadde stillingen som sjefsdesigner hos Chanel fra 1983 frem til sin død i 2019.

## Parfymen Chanel No. 5
I 1922 introduserte Chanel en parfyme, Chanel No. 5, som fort ble populær- noe den er den dag i dag. Pierre Wertheimer ble hennes partner i parfymebusinessen i 1924, og det blir også sagt at han var hennes elsker. Wertheimer eide 70&nbsp;% av firmaet; Coco Chanel fikk 10&nbsp;% og hennes venn Bader 20&nbsp;%. Wertheimer-slekten kontrollerer parfymefirmaet også i dag. Parfymens popularitet økte i USA etter at Marilyn Monroe sa at Chanel No. 5 var det eneste hun hadde på seg i sengen.

## Kjennetegn
Coco Chanel introduserte sin signaturcardigan i 1925 og «den lille sorte» året etter. Mesteparten av hennes design forandret seg lite fra år til år - og fra generasjon til generasjon. Typisk for Coco Chanel og hennes design er fargene svart, hvitt og beige. Hun var veldig glad i klassiske perler.

## Sitater
* «Fashion is not something that exists in dresses only. Fashion is in the sky, in the street, fashion has to do with ideas, the way we live, what is happening.»
* «I don’t do fashion. I am fashion.»

## Referanser


## Eksterne lenker
* 
* 
* 
*  Women's history: Coco Chanel
Alfonso Petrucci

**Alfonso Petrucci** (1491–1517) var en av den katolske kirkes kardinaler. Han var en av sønnene til tyrannen av Siena, ble utnevnt til biskop av Sovana i Toscana, man hadde ikke tiltrådt ved sin henrettelse.

Han ble kreert til kardinal i mars 1511 av pave Julius II i hans sjette konsistorium.

Alfonso Petrucci rivaliserte med sin bror Rafaello om å bli guvernør av Siena. Pave Leo X tok brorens parti og innsatte ham i embedet. Som hevn forsøkte Alfonso å snikmyrde paven ved forgiftning, men planene ble røpet. Petrucci ble derfor fratatt kardinalsverdigheten og kastet i fengsel i Castel Sant'Angelo i Roma den 22. juni 1517. Få dager etter ble han dømt til døden av paven og henrettet der ved strupning. Han var da 27 år gammel.

## Eksterne lenker
* Biografi på The Cardinals of the Holy Roman Church
Bandinello Sauli

**Bandinello Sauli** (født ca. 1494, død 29. mars 1518) var en av Den katolske kirkes kardinaler. Han var biskop av Gerace og Oppido.

Han ble kreert til kardinal i mars 1511 av pave Julius II i hans sjette konsistorium.

Han ble fratatt kardinalverdigheten og kastet i fengsel i Castel Sant'Angelo i Roma den 22. juni 1517 av pave Leo X, fordi han ikke hadde meldt fra til ham om kardinal Alfonso Petruccis planer om pavemord. Men måneden etter gjeninnsatte samme pave ham som kardinal (den 31. juli).

## Referanser


## Eksterne lenker
* Biografi på The Cardinals of the Holy Roman Church
Horns Rev

**Horns Rev** er et 40 km langt rev som strekker seg ut i Nordsjøen utenfor Blåvandshuk i en avstand på 14 til 20 kilometer fra vestkysten av Jylland i Danmark. Det er en nå underjordisk moreneavsatt i Saale-istiden.

Revet var i århundrer beryktet som et av de farligste stedene for skip som seilte langs danskekysten. Etter av fyrtårnet ved Blåvand ble reist, forsvant det meste av faren. Men selv etter at fyret ble reist, har det skjedd ulykker ved revet.

## Vindmøllepark
Selskapet Elsam (DONG) konstruerte i 2002 verdens største vindmøllepark på revet, samt den første vindmøllepark i Nordsjøen. Parken består av 80 vindmøller med en kapasitet på 2,0 MW pr. enhet. Del 2 av utbyggingen av Horns rev skal stå ferdig innen utgangen av 2009, denne utbyggingen består av ytterligere 95 vindmøller med en kapasitet på 2,3 MW pr. enhet, pluss 3 teslmøller på opptil 5,0 MW pr. enhet.

## Eksterne lenker
*